CELEX: 32015D1936
Language: hr
Date: 2015-07-08 00:00:00
Title: Delegirana odluka Komisije (EU) 2015/1936 оd 8. srpnja 2015. o primjenjivim sustavima ocjenjivanja i provjere stalnosti svojstava ventilacijskih kanala i cijevi za prozračivanje u skladu s Uredbom (EU) br. 305/2011 Europskog parlamenta i Vijeća (Tekst značajan za EGP)

28.10.2015   
            
            
               HR
            
            
               Službeni list Europske unije
            
            
               L 282/34
            
         DELEGIRANA ODLUKA KOMISIJE (EU) 2015/1936
   оd 8. srpnja 2015.
   o primjenjivim sustavima ocjenjivanja i provjere stalnosti svojstava ventilacijskih kanala i cijevi za prozračivanje u skladu s Uredbom (EU) br. 305/2011 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 60. točku (h),
   budući da:
   
               (1)
            
            
               Ocjenjivanje i provjera stalnosti svojstava ventilacijskih kanala i cijevi namijenjenih prozračivanju treba provoditi u skladu sa sustavima utvrđenima u Prilogu V. Uredbi (EU) br. 305/2011.
            
         
               (2)
            
            
               Stoga je potrebno utvrditi sustave ocjenjivanja i provjere stalnosti svojstava koji su primjenjivi na ventilacijske kanale i cijevi namijenjene prozračivanju. Time bi se proizvođačima omogućio učinkovitiji pristup unutarnjem tržištu, čime bi se pridonijelo povećanju konkurentnosti građevinske industrije u cjelini.
            
         
               (3)
            
            
               Ova Odluka treba se primjenjivati samo na proizvode koji nisu obuhvaćeni područjem primjene drugih odgovarajućih zakonodavnih akata Unije. Stoga se ne treba primjenjivati na kanale i cijevi koji se upotrebljavaju u učvršćenim protupožarnim sustavima jer su ti kanali i cijevi već obuhvaćeni Odlukom Komisije 96/577/EZ (2) i Odlukom Komisije 1999/472/EZ (3),
            
         DONIJELA JE OVU ODLUKU:
   Članak 1.
   Ova Odluka primjenjuje se na ventilacijske kanale i cijevi namijenjene prozračivanju u građevinskim radovima kako je utvrđeno u Prilogu I.
   Članak 2.
   Stalnost svojstava proizvoda iz članka 1. ocjenjuje se i provjerava u pogledu bitnih značajki proizvoda u skladu sa sustavima određenima u Prilogu II.
   Članak 3.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 8. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 88, 4.4.2011., str. 5.
   
   
      (2)  Odluka Komisije 96/577/EZ od 24. lipnja 1996. o postupku za potvrđivanje sukladnosti građevnih proizvoda na temelju članka 20. stavka 2. Direktive Vijeća 89/106/EEZ u pogledu učvršćenih protupožarnih sustava (SL L 254, 8.10.1996., str. 44.).
   
      (3)  Odluka Komisije 1999/472/EZ od 1. srpnja 1999. o postupku potvrđivanja sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi s cijevima, spremnicima i pomoćnim proizvodima koji nisu u dodiru s vodom za ljudsku potrošnju (SL L 184, 17.7.1999., str. 42.).
   
      PRILOG I.
      
         OBUHVAĆENI PROIZVODI
      
      Ova se Odluka primjenjuje na sljedeće proizvode:
      
                  1.
               
               
                  ventilacijski kanali i cijevi namijenjeni za prozračivanje u građevinskim radovima.
               
            
   
      PRILOG II.
      
         SUSTAVI OCJENJIVANJA I PROVJERE STALNOSTI SVOJSTAVA
      
      Za proizvode obuhvaćene ovom Odlukom, uzimajući u obzir njihove bitne značajke, primjenjuju se sljedeći sustavi ocjenjivanja i provjere stalnosti svojstava:
      
         Tablica 1.
      
      
         Za sve bitne značajke osim za reakciju na požar
      
      
                  Proizvodi
               
               
                  Bitne značajke
               
               
                  Primjenjivi sustav ocjenjivanja i provjere stalnosti svojstava kako je određeno Prilogom V. Uredbi (EU) br. 305/2011
               
            
                  ventilacijski kanali i cijevi namijenjeni za prozračivanje u građevinskim radovima
               
               
                  za sve bitne značajke osim za reakciju na požar
               
               
                  3.
               
            
         
      
         Tablica 2.
      
      
         Samo za reakciju na požar
      
      Za sve proizvode navedene u prvom stupcu tablice 1. sustavi ocjenjivanja i provjere stalnosti svojstava određuju se, ovisno o potporodici proizvoda, kako slijedi:
      
         
      
                  Potporodice proizvoda
               
               
                  Primjenjivi sustav ocjenjivanja i provjere stalnosti svojstava kako je određeno Prilogom V. Uredbi (EU) br. 305/2011
               
            
                  proizvodi kod kojih neka faza u proizvodnji, a koju se može jasno identificirati, ima za posljedicu svrstavanje u bolju klasu s obzirom na reakciju na požar (npr. dodavanje usporivača gorenja ili ograničavanje sadržaja organskih materijala)
               
               
                  1.
               
            
                  proizvodi za čiju klasifikaciju s obzirom na njihovu reakciju na požar postoji europska pravna osnova koja se može primijeniti bez ispitivanja
               
               
                  4.
               
            
                  proizvodi koji ne pripadaju potporodicama iz prvog i drugog reda
               
               
                  3.